open-index/open-wikipedia-markdown huggingface dataset:
Snowy White

**Snowy White** (oik. **Terence Charles White**, s. 3. maaliskuuta 1948 Barnstaple, Devon) on englantilainen kitaristi, joka on tullut tunnetuksi mm. Pink Floydin taustakitaristina sekä Thin Lizzyn jäsenenä. Hän on ollut mukana myös Pink Floydista tutun Roger Watersin soolokiertueilla. White on saanut menestystä myös sooloartistina, kun vuonna 1983 hänen "Birds of Paradise" -kappaleensa nousi top 10:een Ison-Britannian listalla. Vuonna 2010 hän oli mukana Roger Watersin *The Wall Live*-kiertueella. Lempinimi "Snowy" (suom. luminen) tulee hänen vaaleista hiuksistaan ja Lumikista (engl. Snow White).

## Diskografia
### Sooloalbumit
* White Flames (1983)
* Snowy White (1984)
* That Certain Thing (1987)
* Highway To The Sun (1994)
* Released (2016)

### Snowy White's Blues Agency
* Change My Life (1988)
* Open For Business (1989)

### Snowy White & The White Flames
* No Faith Required (1996)
* Little Wing (1998)
* Melting (1999)
* Keep Out – We Are Toxic (1999)
* Restless (2002)
* The Way It Is (2005)
* Realistic (2011)
* Reunited (2017)
* The Situation (2019)
* Something On me (2020)

### Snowy White Blues Project
* In Our Time of Living (2009)

### Livealbumit
* Arthur's Club-Geneve (1995) – Mick Taylorin kanssa
* Live Flames (2007) – Snowy White & The White Flames
* In Our Time... Live (2010) – Snowy White Blues Project
* After Paradise (2012)
Mullikkorämeen kaivos

**Mullikkorämeen sinkkikaivos** toimi Pyhäjärvellä vuosina 1989–2000. Kaivoksesta louhittiin sen toiminta-aikana 1,2 miljoonaa tonnia malmia. Malmi sisälsi keskimäärin 6,08&nbsp;% sinkkiä, 0,30&nbsp;% kuparia ja 17,05&nbsp;% rikkiä. Tonnissa malmia oli 1,01 grammaa kultaa.

Kaivoksen malmi kuljetettiin Pyhäsalmen kaivokselle rikastettavaksi. Malmia louhittiin 1990–1993 ja 1996–2000.
 
## Lähteet
* 
* GTK Tietoaineisto : Suomen kaivosteollisuus : Perusmetallikaivokset
Vuorokkaan kaivos

**Vuorokkaan rautakaivos** toimi Vuolijoella vuosina 1965–1985. Kaivoksesta louhittiin sen toiminta-aikana 1,348 miljoonaa tonnia malmia. Malmi sisälsi keskimäärin 34 % rautaa, 7,5 % titaania ja 0,2 % vanadiinia. 

## Lähteet
* GTK Tietoaineisto : Suomen kaivosteollisuus : Rautakaivokset
Masan arkki

**Masan arkki** () on Mort Walkerin luoma sarjakuva. Sarja kertoo eläimistä, jotka joutuvat laivalle vedenpaisumuksen takia, ja viettävät elämäänsä siellä. Laivan kapteenina toimii Masa.

Helsingin Sanomat alkoi julkaista Masan arkkia vuonna 1968 eli samana vuonna kuin se ilmestyi ensimmäisen kerran Yhdysvalloissakin.

## Lähteet
Hannukaisen kaivos

**Hannukaisen rautakaivos** toimi Kolarissa vuosina 1978–1990. Kaivoksesta louhittiin sen toiminta-aikana 4,563 miljoonaa tonnia malmia. Malmi sisälsi keskimäärin 43&nbsp;% rautaa ja 0,88&nbsp;% kuparia. Tonnissa malmia oli 1 gramma kultaa. Kaivoksen omisti Rautaruukki Oy.

Kaivosyhtiö Northland Resources suunnitteli Hannukaisen kaivoksen uudelleenavausta ja teki alueella tutkimuksia vuodesta 2005 alkaen. Kaivoksesta oli tarkoitus louhia 5,4 miljoonaa tonnia rautamalmia vuodessa ja se tuottaisi vuodessa 2 miljoonaa tonnia rautarikastetta sekä sivutuotteena 60&nbsp;000 tonnia kupari- ja kultarikastetta. Hannukaisen Laurinojan avolouhoksen arvioidut rautamalmivarat ovat 148 miljoonaa tonnia, mahdollisesti jopa 200 miljoonaa tonnia.

Northland Resources teki konkurssin 2014. Tapojärvi Oy osti Hannukaisen kaivosoikeudet 2015 ja perusti Hannukainen Mining Oy:n. Vuonna 2017 kaivossuunnitelmista valitettiin hallinto-oikeuteen. 

## Lähteet
* 
* 

### Viitteet
Leningrad Cowboys Go America

**Leningrad Cowboys Go America** on Aki Kaurismäen ohjaama ja käsikirjoittama elokuva vuodelta 1989. Elokuvan tarinan ovat luoneet Sakke Järvenpää, Mato Valtonen ja Kaurismäki. Se kertoo Leningrad Cowboys -yhtyeen matkasta Yhdysvaltojen kautta Meksikoon managerinsa Vladimirin (Matti Pellonpää) johdolla. *Leningrad Cowboys Go America* oli ensimmäinen Kaurismäen elokuva, joka kuvattiin suurimmaksi osaksi ulkomailla. Elokuva menestyi ulkomailla paremmin kuin Suomessa: Saksassa se sai yli 200&nbsp;000 katsojaa ja muodostui siellä suoranaiseksi kulttielokuvaksi. Elokuvan myötä myös Leningrad Cowboys -yhtye sai mainetta nimenomaan Saksassa. Elokuvan soundtrack-albumi julkaistiin vuonna 1989. Suomessa elokuvan näki 26&nbsp;426 maksanutta katsojaa. Saksan lisäksi elokuva myytiin ulkomaille Ruotsiin, Britanniaan, Ranskaan ja Japaniin.

Tutkija Silja Partasen mukaan *Leningrad Cowboys Go America* on Aki Kaurismäelle tyypillinen road movie -elokuva, jossa autolla ja sillä matkustamisella on keskeinen osa.

Aki Kaurismäen tuotannossa *Leningrad Cowboys Go America* aloitti "Leningrad Cowboys -trilogian", joka jatkui Leningrad Cowboys -yhtyeen Helsingin Senaatintorilla syksyllä 1993 järjestämän suurkonsertin taltioinnilla (''Total Balalaika Show'') ja vuonna 1994 *[[Leningrad Cowboys Meet Moses]]* -elokuvalla.

## Arvioita
Elokuvakriitikko Helena Ylänen kirjoitti *[[Helsingin Sanomat|Helsingin Sanomissa]]*, että *Leningrad Cowboys Go America* oli "Aki Kaurismäen hyvin omalaatuinen elokuva ja kaikista hänen filmeistään puhtaimmin vain sitä miltä näyttää, eikä mitään muuta". Yläsen mielestä elokuva oli kunnianosoitus Kaurismäen ja hänen luottokuvaajansa Timo Salmisen yhteistyölle. *[[Kaleva (sanomalehti)|Kalevan]]* Sauli Pesonen piti Kaurismäen uutuutta täysin sisäpiirin elokuvana: "Pieneen Suomenmaahamme mahtuu monia ihmeellisyyksiä, elokuvamaailmaankin. Yksi niistä on Kaurismäen veljesten nauttima suunnaton arvostus: tekevät veljekset miten huonoja elokuvia hyvänsä, aina niille löytyy ymmärtäjänsä. Kaurismäkien ymmärtämisestä ja ihailemisesta on tullut muoti-ilmiö."

Aki Kaurismäki sai *Leningrad Cowboys Go America*- ja *[[Tulitikkutehtaan tyttö]]* -elokuvista yhteisesti 400&nbsp;000 markan arvoisen elokuvatuotannon laatutukipalkinnon.  
## Lähteet

## Aiheesta muualla
* Leningrad Cowboys Go America - Yle Areena
Yasser Al-Habib

**Yasser Al-Habib** (s. 1979 Kuwait) on merkittävä kuwaitilainen shiiojen uskonnollinen johtaja. Hän muutti Englantiin vuonna 2004.   

Al-Habib pidätettiin marraskuussa 2003 hänen kritisoituaan islamin historian henkilöitä Abu Bakria, Umaria ja Aishaa. Kolmen kuukauden kuluttua hänet vapautettiin ja hän siirtyi Irakiin ja sitten Iraniin. Sitten hän lähti Iranista Englantiin, missä hän asuu nyt.  

Hän äänitti kaksi luentoa englanniksi:
* Kuka tappoi profeetta Muhammedin? (*Who killed the Prophet Muhammad*)
* Miksi shiiat vihaavat Umar ibn al-Khattabia? (*Why do Shiites hate Umar Ibn al-Khattab*)

## Lähteet
Paratiisi (vuoden 2010 sarja)

**Paratiisi** on suomalainen kaksiosainen televisiodraamasarja, joka esitettiin Yle TV1 -kanavalla syksyllä 2010. Sarjaa kuvattiin muun muassa Helsingin Itäkeskuksessa.

## Rooleissa
Vyndin Ostrov

**Vyndin Ostrov** () on kylä ja maalaiskunta Leningradin alueen Olhavan piirissä Venäjällä. Se sijaitsee Olhavajoen länsirannalla 15 kilometriä Olhavan kaupungista etelään. Kunnan pinta-ala on 330 neliökilometriä. Asukkaita on 1&nbsp;700 henkeä (vuonna 2009).

Kunta rajoittuu koillisessa Olhavan kaupunkiin, kaakossa Berežkin kuntaan, lännessä Kirišin piiriin ja luoteessa Kiselnjan kuntaan. Sen kautta kulkee Uuden Laatokan ja Zujevon välinen maantie sekä Olhavan ja Tšudovon välinen rautatie. Keskuskylän lisäksi kuntaan kuuluu 16 kylää: Bolotovo, Bor, Borgino, Boronitševo, Gostinopolje, Hotovo, Kozarevo, Morozovo, Moršagino, Plotitšnoje, Pomjalovo, Terebotševo, Tšažešno, Volkovo, Zadnevo ja Zalesje.

Seudulla on maidon tuotantoon erikoistunut maatalousyritys. Suuri osa väestöstä työskentelee rautatieliikenteen palveluksessa. Palveluihin kuuluvat koulu, lastentarha, ensiapuasema, posti ja pankki.

## Aiheesta muualla
* Vyndin Ostrovin kunnan sivusto
The Magellan Complex

__NOTOC__
**The Magellan Complex** on nu metal -yhtye Dry Kill Logicin tekemä EP/DVD, joka julkaistiin kesäkuussa 2006 Repossessionin kautta.

## Kappaleet
### CD
#
#
#

### DVD
#The Magellan Complex
#Paper Tiger
#DKL in NOLA
World Police and Fire Games

**World Police and Fire Games** (**WPFG**) on olympialaisia muistuttava kansainvälinen urheilukilpailu, johon voivat osallistua kaikki maailman poliisit, palomiehet, vanginvartijat, tulliviranomaiset ja ensihoitajat, joilla on vähintään kaksi vuotta työkokemusta alaltaan. Kilpailu järjestetään kahden vuoden välein eri isäntäkaupungeissa, ja siihen osallistuu keskimäärin 7500 urheilijaa. Vuoden 2011 kilpailu järjestettiin New Yorkissa elo-syyskuussa 2011. Vuoden 2009 kilpailu oliVancouverissa Kanadassa.

Osallistujat kilpailevat valitsemassaan urheilulajissa. Vuoden 2025 kilpailuissa oli 78 eri lajia.

## Lähteet

## Aiheesta muualla
*2011wpfg.org
*2009wpfg.ca
Marco Motta

**Marco Motta** (s. 14. toukokuuta 1986 Merate, Italia) on italialainen jalkapalloilija, joka on pelannut kotimaansa lisäksi Englannissa, Espanjassa ja viimeksi Kyproksella.

## Ura
### Seuraura
Motta aloitti seurauransa Serie B:ssä pelaavassa Atalantassa, jossa hän pelasi 19 ottelua. Kaudet 2005-2009 hän pelasi Udinesessa, ja oli vuonna 2007-2008 lainalla Torinon joukkueessa. Vuonna 2009 hän siirtyi AS Romaan ja sieltä takaisin Udineseen. Vuonna 2011 Juventus osti hänet seuraan pysyvällä siirrolla. Kauden 2012 Motta pelasi lainalla Cataniassa.

### Maajoukkueura
Vuosina 2005–2009 Motta pelasi Italian alle 21-vuotiaiden maajoukkueessa. Pekingin olympialaisissa hän pelasi kuudessa ottelussa. Italian maajoukkueessa Motta pelasi ensimmäisen ottelunsa elokuussa 2010.

## Lähteet
Naisten 50 metrin pienoiskiväärin asentokilpailu ammunnan maailmanmestaruuskilpailuissa 2010

**Naisten 50 metrin pienoiskiväärin asentojen maailmanmestaruudesta** ammuttiin 5.-6. heinäkuuta 2010. Henkilökohtaisen kilpailun voitti Saksan Barbara Lechner tuloksella 687,7 (589+98,7) ja joukkuekilpailun Yhdysvallat tuloksella 1758, joka on uusi maailmanennätys.

## Aikataulu
Suluissa Suomen aika (EEST)

## Ennätykset
Ennen MM-kilpailuiden alkua voimassa olleet maailmanennätykset:

## Finaali

## Lähteet
*
*
*
*
Elasmotherium

**Siperiansarvikuono** (*Elasmotherium sibiricum*) oli Elster-jääkaudella ja Cromer-kompleksin aikana elänyt sarvikuonolaji.

## Koko ja ulkonäkö

*Elasmotherium*  oli keskimäärin 2,7 metriä korkea ja kuusi metriä pitkä. Sillä oli kaksi metriä pitkä sarvi otsassa. Se oli jopa seitsemän tonnia painava. Sen jalat olivat pidemmät kuin nykyisillä sarvikuonoilla, ja ne soveltuivat hyvin laukkaamiseen. Se oli luultavasti nopea juoksija, huolimatta suuresta koostaan. Sen hampaat olivat samanlaisia kuin hevosilla, ja se todennäköisesti söi ruohovartisia kasveja ja puiden lehtiä.

## Katso myös
* Villasarvikuono (*Coelodonta antiquitatis*)
* Elster-jääkausi
Miesten skeet ammunnan maailmanmestaruuskilpailuissa 2010

**Miesten skeetin maailmanmestaruuskilpailut** käytiin 9.–10. elokuuta 2010 Saksan Münchenissä. Henkilökohtaisen kilpailun voitti Venäjän Valeri Shomin tuloksella 149 (124+25) ja joukkuekilpailun Kypros tuloksella 364.

## Aikataulu
Suluissa Suomen aika (EEST)

## Ennätykset
Ennen MM-kilpailuiden alkua voimassa olleet maailmanennätykset:

## Finaali

## Lähteet
*
*
*
* 
*
Ruuvikytkin

**Ruuvikytkin** on eurooppalainen rautatiekaluston standardikytkin. Se on manuaalinen, eli se pitää kytkeä ja irrottaa käsin. Kytkin on laajassa käytössä kaikkialla Euroopassa, myös Suomessa. 

Ruuvikytkin käsittää vetokoukun, siinä kiinni olevan vetotangon ja vetotangon päässä olevan lenkin. Kytkettäessä toisen kytkimen lenkki kiinnitetään vastakkaisen kytkimen vetokoukkuun. Jommankumman kytkimen lenkki roikkuu siten aina vapaana. Kytkentä voidaan kiristää tiukaksi vetotangossa olevan kiristysruuvin avulla. Irrotettaessa kytkentää eli poistettaessa lenkki vetokoukusta, täytyy kytkin löysätä. Usein esimerkiksi vaihtotöissä kytkintä ei kiristetä ollenkaan, jolloin se on valmiiksi löysä ja irrottaminen on nopeampaa.

Ruuvikytkin on mahdollista kytkeä SA-3-kytkimeen niin sanotun *ystävyyssiteen* avulla, mutta tällainen kytkentä jää hieman löysäksi. Ruuvikytkimen etu onkin se, että niillä on mahdollista tehdä matkustusmukavuuden kannalta parempi välyksetön kytkentä. Ruuvikytkin ei kuitenkaan ole kovin kestävä, ja niille on täytynyt asettaa junapainorajoituksia. Suomessa ruuvikytkimillä suurin sallittu junapaino on 3&nbsp;100 tonnia, kun radan suurin nousu on 7,5 promillea.

## Lähteet

*Seisake.net: Ruuvikytkin
*Liikennevirasto: Rataverkon luokittelun vertailu kantavuuden mukaan (s. 46)
Petäjoki

**Petäjoki** on 21 kilometriä pitkä joki Varsinais-Suomessa Loimaalla. Joki kuuluu Kokemäenjoen vesistön Loimijoen valuma-alueeseen, ja se on Loimijoen eteläinen sivujoki. Petäjoki laskee Kokemäenjoen sivujokeen Loimijokeen 61 kilometriä tämän suun yläpuolella . Petäjoen valuma-alueen pinta-ala on 63&nbsp;km², ja se virtaa pääasiassa Loimaan alueella. Valuma-alueen järvisyys on 0&nbsp;% eikä siihen kuulu yhtään luontaista järveä.

## Valuma-alueen kuvailua
Joen valuma-alueen vesistöjä ja sivuhaaroja kuvataan tässä lähtemällä liikkeelle joen suusta ja etenemällä yläjuoksulle päin.

Petäjoki yhtyy Loimijokeen Hirvikosken taajaman kohdalla. Sen pääuoma alittaa valtatie 9 ja yhdystie 2262 seuraa sitä tiiviisti. Alin sivuhaara Pempunoja yhtyy pääuomaan 6 kilometriä suistosta, ja sen valuma-alueen suuruus on 10&nbsp;km². Pempunoja virtaa Piltolan kylän läpi ja se on vain 3 kilometriä pitkä.

Pääuoma luikertelee tasaisen savitasangon läpi voimakkaasti meanderoiden. Valuma-alue jää läheltä virtaavien Loimijoen ja Niinijoen väliin, joten sen sivuhaarat ovat lyhyitä. Tällaisia sivuhaaroja ovat esimerkiksi Hassinoja ja Kauriinoja. Joen latvat alkavat suuren, Loimaalla Joenperän kylässä sijaitsevan, Eksyssuon laitamalta, jossa suo-ojituksen kokoomaojat yhtyvät.

## Muuta
Petäjoki virtaa ensin Hattulan ja Sieppalan kylien takamailla Petäjoen kulmakunnan alueella, sitten Piltolan, Karhulan ja Puujalkalan kylien sivuitse ennen kuin se laskee Loimijokeen Hirvikoskella.

Huomattavia kohteita joen välittömässä läheisyydessä ovat Petäjoen pienviljelijäyhdistyksen ylläpitämä tanssilava Petäjoen paviljonki Petäjoen kulmakunnalla ja valtakunnallisena nähtyvyytenä tunnettu Suomen maatalousmuseo Sarka Puujalkalan kylässä.

## Lähteet
Paul Réneau

**Paul Réneau** (s. 28. syyskuuta 1960) on belizeläinen entinen yleisurheilija ja ratapyöräilijä. Hän osallistui olympialaisiin kahdesti, vuosina 1984 ja 1988. Los Angelesin kisoissa 1984 Réneau oli mukana 100 metrin juoksussa, jossa hän sijoittui alkueränsä viimeiseksi ajalla 10,96 sekuntia. Neljä vuotta myöhemmin Soulin kisoissa hän kilpaili ratapyöräilyn sprintissä. Réneau putosi tuolloin ensimmäisellä kierroksella jäätyään erässään kolmanneksi.

## Ennätykset

* 100 metrin juoksu: 10,96 s (1984) 

## Lähteet
* Réneaun profiili sports-reference.com -sivustolla  

## Viitteet
Oravala (Kouvola)

**Oravala** on Kouvolan kaupunginosa ja kylä, Valkealan suuralueella. Se sijaitsee Pyhäjärven eteläpuolella Kymijoen rannalla. Kylän läpi kulkee kantatie 46 Kouvolasta Heinolaan. Vuoteen 2009 asti Oravala kuului Valkealan kuntaan. Oravalan postinumeroalueen (45940 Oravala) väkiluku oli 248 vuonna 2024.
Kylässä sijaitsee Oravalan kartano, joka on perimätiedon mukaan saanut nimensä paikalla 1300-luvulla asuneelta Matti Oravalta. Kartano rakennettiin vuonna 1671 säteritilaksi, ja 1680-luvulta 1740-luvulle se toimi Karjalan ratsuväkirykmentin virkatalona. Vuodesta 1753 lähtien kartano on ollut yksityisomistuksessa. Hornborgin suku on omistanut sen vuodesta 1869 lähtien. Kartano kuuluu Kymijoen yläjuoksun kartanoalueeseen.

Kylässä on toiminut Oravalan koulu, jossa annettiin 1.–6. luokan perusopetusta. Koulu lopetettiin vuonna 2012.  Kyläläisten etujärjestö Oravalan kyläyhdistys ry järjestää talkoita ja harrastus- ja kulttuuritoimintaa. Harrastus- ja kulttuuritoimintaa sekä retkiä järjestävät myös Oravalan Martat sekä Oravalan Osakaskunta, johon Oravalan Kalastuskunta yhdistettiin vuonna 2007.

## Lähteet

## Kirjallisuutta
*Seija A. Niemi: *Orawulas olo onnellinen : 640 vuotta Oravalan historiaa.* Oravalan kyläyhdistys, 2005 

## Aiheesta muualla

* Oravalan kyläyhdistyksen sivusto
* Valkealan kylät Kouvolan kaupungin sivustolla
Of Vengeance and Violence

__NOTOC__
**Of Vengeance and Violence** on Dry Kill Logicin kolmas studioalbumi, joka julkaistiin 19. syyskuuta 2006.

## Kappaleet
#
#
#
#
#
#
#
#
#
#
#
#
#

## Kokoonpano
* Cliff Rigano – laulu, vastaava tuottaja
* Jason Bozzi – kitara
* Brendan Duff – basso
* Phil Arcuri – rummut, rytmikitara (kappale 13)

+

* Rob Caggiano – rytmikitara (kappale 9)

### Tuotanto
* Gary Ashley – vastaava tuottaja
* Eddie Wohl – tuottaja, miksaaja
* Paul Orofino – miksaaja
* Nick Cohen – digitaalinen muokkaaja
* Dave Hill – valokuvat
* Jeremy Saffer – valokuvat
* Aaron Marsh – albumin suunnittelu

## Arvostelut
* Metalnews.de: 6/7

## Lähteet
Guineanmetsähuitti

**Guineanmetsähuitti** (*Canirallus oculeus*) on keskiafrikkalainen rantakanalaji. Sen esiintymisalue käsittää mantereen päiväntasaajan seutua Sierra Leonesta itään Kongon demokraattisen tasavallan pohjoisosien kautta läntiseen Ugandaan ja etelässä Kongon tasavallan rannikolle. Esiintyminen Keski-Afrikan tasavallan pohjoisosassa on epävarmaa. Gustav Hartlaub kuvaili lajin holotyypin Ghanan Rio Butrilta vuonna 1855.

## Lähteet
Madagaskarinmetsähuitti

**Madagaskarinmetsähuitti** (*Mentocrex kioloides*) on Madagaskarin kotoperäinen rantakana. Nimialalaji *kioloides* elää saaren itäpuoliskossa, ja alalaji *berliozi* luoteisosan Sambiranossa. Jacques Pucheran kuvaili lajin holotyypin Madagaskarista vuonna 1845.

## Lähteet
León Viejo

**León Viejo** eli Vanha León on rauniokaupunki Nicaraguassa, 68 kilometriä Managuasta. Kaupunki perustettiin vuonna 1524, ja se on Nicaraguan toiseksi vanhin kaupunki. Se oli alueensa merkittävin kaupunki, johon tuotiin myytäväksi kultaa lähialueilta ja kauempaakin. Kaupunki hylättiin vuonna 1610, kun läheinen Momotombon tulivuori alkoi purkautua. Uusi León perustettiin 30 kilometriä länteen, jossa se sijaitsee edelleen. Vanhan kaupungin rauniot valittiin Unescon maailmanperintökohteeksi vuonna 2000.

## Lähteet

## Aiheesta muualla
All-Star Superman

**All-Star Superman** on vuosina 2006–2008 ilmestynyt Grant Morrisonin ja Frank Quitelyn tekemä ja DC Comicsin julkaisema 12-osainen sarjakuva, joka seuraa Teräsmiehen viimeistä vuotta altistuttuaan liikaa auringon säteelle, joka on aiheuttanut hänen syöpämäisen sairauden. Solurakenteensa rappeutuessa Teräsmies ottaa tehtäväkseen suorittaa laatimansa tavoitteet ennen kuolemaansa.

Sarjakuva palkittiin muun muassa kahdesti Eisnerilla parhaana uutena sarjakuvana ja parhaana jatkuvana sarjakuvana.

## Muissa medioissa
Warner Bros. Animation tuotti sarjakuvaan perustuvan elokuvan All-Star Superman, jonka käsikirjoituksesta vastasi Dwayne McDuffie. Elokuva ilmestyi suoraan DVD:lle 22. helmikuuta 2011.

## Lähteet

## Aiheesta muualla
* Sampsa Kuukasjärvi: Suvereeni Auringon poika. Kvaak.fi 9.10.2012.
Kuusjoki (joki Ypäjällä)

**Kuusjoki**  on 14 kilometriä pitkä joki Kanta-Hämeessä Ypäjällä. Joki kuuluu Kokemäenjoen vesistön Loimijoen valuma-alueeseen ja se on Loimijoen eteläinen sivujoki. Kuusjoki laskee Kokemäenjokeen sivujokeen Loimijokeen 78 kilometriä Loimijoen suun yläpuolella. Kuusjoen valuma-alueen pinta-ala on 69&nbsp;km² ja sen järvisyys on 0,00%. Valuma-alueella ei ole yhtään luontaista järveä.

## Valuma-alueen kuvailu

Joen latvahaarat saavat alkunsa Ypäjän Palikkalan kylän takamailta Vähänsuon ja Hyrsynkulman kulmakunnilta ja yhtyvät joeksi Ypäjän Levän kylän Saarikon kulmakunnalla. Sieltä joki virtaa Ypäjän Perttulan Kuusjoenkulman kautta Ypäjän Mannisten kylään, jossa se laskee Loimijokeen lähellä Loimaan Kauhanojan kylän rajaa. Seuraavassa joen kulku ja sivuhaarat kuvataan suulta latvalle päin.

Kuusjoki laskee Loimijokeen peltoaukean keskellä Mannisen Myllykulman alapuolella. Mannisen kylän läpi kulkeva, Loimaan ja Ypäjän yhdistävä seututie 213 ylittää joen juuri Myllykulmalla, missä joessa on koski ja muutama suvanto. Joki virtaa tänne Ruokosuon kulmakunnalta Ypäjän Kuusjoenkulmalta suoraan etelästä. Ensimmäisen 12 kilometrin matkalla siihen laskee vain muutama sivuoja. Ne ovat pääasiassa pelto-ojia, mutta esimerkiksi Kaarnoja ja Kuusoja tuovat vettä myös Eksyssuolta Loimaan, Someron ja Kosken rajalta sekä Huhmassuolta ja Piilikankaan harjualueelta Someron Vilukselan Palojoen Nummikulman ja Ypäjän Perttulan Kuusjoenkulman rajoilta. Ypäjän Perttulan Kuusjoenkulmalla Yhdystie 2805 ylittää Kuusjoen.

Yläjuoksulla Ruokosuolla Munitunoja tuo vettä Someron Pitkärven Isoniitulle asti ulottuvalta Munitun peltoaukealta. Ylempänä Kuusjokeen yhtyy lisää ojia idästä valtatien 10 alittavina latvahaaroina. Näitä ovat Ypäjän Levän kylän Saarikon kulmakunnalla Kuusjokeen laskevat Kaahinoja, Piilinoja ja Leppäsenoja. Kaahinoja saa alkunsa Ypäjän Palikkalan Hyrsynkulman kulmakunnalta. Siellä sen latvahaaroja ovat Someron Pitkäjärven Isoniitun kulmakunnan rajoilta alkunsa saavat Hyrsynoja ja Seetulanoja sekä Ypäjän Palikkalan Vähänsuon kulmakunnan kautta virtaava Muuskinoja, jonka latvat niin ikään ulottuvat Someron puolelle Lehtimäen kulmakunnalla. Myös Pillinoja saa alkunsa Someron Lehtimäenkulman rajoilta ja kulkee sitten Ypäjän Vähänsuon kulmakunnan kautta. Leppästenoja saa alkunsa Ypäjän Palikkalan Kottaanojan kulmakunnalta Levän kylän Saarikon kulmakunnan pohjoispuolelta.

## Lähteet
Merkki (täsmennyssivu)

**Merkki** voi tarkoittaa muun muassa seuraavia asioita:

* merkki, glyyfi, kirjoitusmerkin esitysmuoto
* merkki, semioottinen käsite
* merkki, tietotekniikassa merkistön perusosa
* merkki, hevosen erityinen tuntomerkki
* merkki, matematiikassa usein: etumerkki
* merkki, Eläinradan merkki, osat, johon Eläinrata astrologiassa jaetaan
* merkki, filateliassa postimerkki
* Median museo ja arkisto Merkki, museo Helsingissä

## Katso myös
* äänimerkki (täsmennyssivu)
Internationale Funkausstellung Berlin

**Internationale Funkausstellung Berlin** (**IFA Berlin**) eli Berliinin kansainvälinen radionäyttely, on yksi Saksan vanhimmista teollisuusnäyttelyistä. Vuosien 1926–1939 välisenä aikana tapahtuma oli vuotuinen, kunnes vuodesta 1950 lähtien se järjestettiin kahden vuoden välein. Aiempaan käytäntöön, vuosittaiseen näyttelyyn, palattiin 2005. Alussa näyttelyssä oli esillä nimensä mukaisesti radiovastaanottimia, kun nykyään se on laajentunut viihde-elektroniikkaa esitteleväksi suurtapahtumaksi.

Elektroniikkavalmistajat esittelevät tai julkistavat IFA Berlinissä yleensä viimeisimpiä uutuusmallejaan. Monet tunnetut aikansa uutuudet on julkaistu juuri IFA Berlinissä, kuten esimerkiksi CD-levy.

## Lähteet

## Aiheesta muualla

* Viralliset sivut
Doom (yhtye)

**Doom** on birminghamilainen crust punk/grindcore -yhtye, jonka perustivat Jon Pickering, Brian Talbot ja Jason Hodges vuonna 1987, jäseniä vaihtui tiuhaan tahtiin perustamisvaiheen jälkeen. Yhtye aloitti crossover thrashilla ja parin keikan jälkeen vaihtoivat tyylinsä omanlaiseen tunnettuun Discharge-vaikutteiseen crust punkiin. Doom on ollut aktiivinen vuosina 1987&ndash;1990, 90-luvun puolestavälistä vuoteen 2005 ja vuodesta 2010 alkaen.

## Diskografia
### Albumit
**War Crimes (Inhuman Beings)* (LP, 1988)
**Bury the Debt - Not the Dead* (LP, 1989) (No Security split) 
**[[Total Doom]]* (CD, 1989)
**Doomed from the Start* (1992, LP/CD)
**The Greatest Invention* (1993, LP/CD)
**Pro-Life Control* (1994, LP/CD)
**Fuck Peaceville* (1995, 2xLP/CD)
**Monarchy Zoo* (1996, CD)
**Rush Hour of the Gods* (1996, LP/CD)
**World of Shit* (2001, LP/CD)
**Corrupt Fucking System* (2013)
### EP:t
**War is Big Business* (1987, kasettinauha)
**Police Bastard* (1989, 7")
**Live in Japan* (1992, 7")
**Lost the Fight* (1993, 7")
**Doomed to Extinction* (1994, 7")
**Hail to Sweden* (1995, 7")
**Pissed Robbed & Twatted - Live in Slovenia* (1996, 7")
**Monarchy Zoo* (1996, 7")
**Cress Split* (1998, 10")
**Consumed to Death* (2015)
Haapajoki

**Haapajoki** on usean joen nimi Suomessa ja siirtynyt paikoin myös asutusnimeksi. Nimi voi viitata muun muassa seuraaviin:
;asutusta
* Haapajoki, kaupunginosa Joensuun Reijolassa
* Haapajoki, kylä Raahessa 
;jokea
* Haapajoki, joki Ilomantsin Louhivaarassa
* Haapajoki, joki Ilomantsin Hiiskoskella
* Haapajoki, joki Joensuun Reijolassa
* Haapajoki, Loimijoen sivujoki Jokioisissa
* Haapajoki, joki Joutsassa ja Jyväskylässä
* Haapajoki, joki Juvalla
* Haapajoki, joki Kouvolassa ja Haminassa
* Haapajoki, joki Lieksassa ja Venäjällä
* Haapajoki, joki joki Pieksämäellä ja Suonenjoella
* Haapajoki, joki Pielavedellä
* Haapajoki, joki Raahessa
* Haapajoki, joki Ähtärissä
Haapajoki (Jokioinen)

**Haapajoki** on noin 7 kilometriä pitkä joki Kanta-Hämeessä Jokioisissa ja Tammelassa, ja joki piipahtaa lyhyesti Someron puolella. Se muodostaa alajuoksun 14 kilometriä pitkästä valuma-alueensa pääuomasta. Joki kuuluu Kokemäenjoen vesistön Loimijoen valuma-alueeseen ja se on Loimijoen eteläinen sivujoki. Haapajoki yhtyy Kokemäenjoen sivujokeen Loimijokeen 91 kilometriä tämän suulta. Haapajoen valuma-alueen pinta-ala on 57&nbsp;km² ja sen järvisyys on 0&nbsp;%. Valuma-alueella ei ole luontaisia järviä. Haapajoki virtaa Jokioisissa Luodesuon kulmakunnan läpi ja edelleen Niemen, Haapaniemen ja Vaulammin kylien sivuitse ja laskee Loimijokeen Vaulammin luona.

## Valuma-alueen kuvaus
Joki saa alkunsa Torronsuon länsipäästä Jokioisten ja Tammelan väliseltä rajalta Tammelan Torron kylästä. Torronsuon eteläpuolella Tammelan Torron kylässä joen pisimpänä latvahaarana on Äijänsuonoja, jonka nimi muuttuu ensin Jokioisten Luodesuolla Luodesuonojaksi (valuma-alue 21&nbsp;km²) ja tämän jälkeen Haapajoeksi. Lännestä Haapajokeen yhtyy Peto-oja (myös *Petojoki* tai *Koisthuhdanoja*, valuma-alue 17&nbsp;km²), joka saa alkunsa Someron Koisthuhdan kulmakunnalta lähellä jokioisten rajaa.

Haapajoen uoma virtaa tasaisella savikolla, ja se meanderoi laskiessaan kohti Loimijokea. Niemenkylän kohdalla siihen yhtyy idästä 6,4 kilometriä pitkä Haaranoja (valuma-alue 13&nbsp;km²), joka on Hirvilähteen laskuoja.

Haapajoen erikoisuus on sen leveä uoma. Vajaan 500 metriä Pelto-ojan yhtymäkohdasta alaspäin leviää Haapajoen uoma paikoin jopa Loimijokea leveämmäksi yli kahden kilometrin matkalta. Valtatie 10:n kohdalla joki kapenee, mutta leviää taas puolen kilometrin matkalla leveäksi. Se kapenee taas ennen laskemistaan Loimijokeen.

## Muuta
Valtatie 10 ja yhdystie 2804 ylittävät Haapajoen Jokioisten Vaulammin kyläkeskuksen luona, ja Kantatie 52 ylittää Haapajoen sivuhaaran Peto-ojan kaksi kertaa tästä pari kilometriä etelään Someron ja Jokioisten rajan kummankin puolen.

Joen latvoilla, lähellä Peto-ojan ja Äijänsuonojaan laskevan Pyölyksenojan välistä vedenjakajaa sijaitsee Jokioisten, Tammelan ja Someron rajapaikkana oleva, luonnonmuistomerkkinä rauhoitettu Satulinkivi eli Vahankivi. Toinen joen latvoille sijoittuva  kolmen kunnan rajapaikka on Haaranojan lähteenä oleva Hirvilähde, joka erottaa toisistaan Jokioista, Tammelaa ja Forssaa. Kolmas kolmen kunnan rajapaikka joen latvoilla, Ypäjän, Jokioisten ja Someron välillä jää lähelle Haapajoen läntistä sivuhaaraa Peto-ojaa.

## Lähteet

## Aiheesta muualla
*
Darren Wharton

**Darren Dean Wharton** (s. 24. joulukuuta 1962 Failsworth, Greater Manchester, Iso-Britannia) on englantilainen muusikko, joka tunnetaan parhaiten Thin Lizzy -yhtyeen kosketinsoittajana.

Wharton liittyi Thin Lizzyyn 17-vuotiaana vuonna 1980 yhtyeen johtohahmon Phil Lynottin nähtyä hänet soittamassa cover-yhtyeessä. Hän oli mukana yhtyeen hajoamiseen asti vuoteen 1983. Wharton on säveltänyt myöhempien aikojen Thin Lizzy -klassikoita kuten "Angel of Death" ja "The Sun Goes Down". Hän oli mukana myös Phil Lynottin sooloalbumilla *The Philip Lynott Album* (1982).

Thin Lizzyn jälkeen Wharton perusti Dare-yhtyeen, joka on julkaissut seitsemän albumia vuoteen 2010 mennessä. Yhtyeen musiikki on melodista hard rockia kelttiläisillä vaikutteilla. Wharton on mukana myös uudelleenkasatussa Thin Lizzyssä.
Faux pas

**Faux pas** (äännetään , monikossa: *faux pas* ), on  ranskalainen ilmaisu, jota käytetään suomessa  sitaattilainana kuvaamaan kömpelöä tai kiusallista erehdystä esimerkiksi yhteisön sääntöjen, tapojen tai etiketin suhteen. Ranskan kielessä ilmaus tarkoittaa kirjaimellisesti *harha-askelta* ja sitä käytetään myös tässä merkityksessä. 

## Lähteet
Druine Condor

**Druine D.60 Condor** oli ranskalainen Roger Druinen suunnittelema koulutuslentokone, jonka ensilento tehtiin vuonna 1955. Se oli kehitetty harrasterakenteiseksi tarkoitetusta Druine Turbi-koneesta. Koneessa oppilas ja opettaja istuivat rinnakkain, joka oli tuohon aikaan etenkin Euroopassa uusi asia. Koneita valmisti Borea Ranskassa ja Rollason Aircraft and Engines nimellä **Rollason Condor** Englannissa.

## Spesifikaatio
* miehistö 2
* pituus 7 m
* kärkiväli 8,4 m
* siipipinta-ala 11 neliömetriä
* tyhjämassa 410&nbsp;kg
* lentopaino 670&nbsp;kg
* voimalaite Rolls-Royce Continental 0-200A, 74&nbsp;kW
* huippunopeus 172&nbsp;km/h
* kantama 482&nbsp;km
* lakikorkeus 4300 m
 
## Lähteet

* 
* 
* 

## Aiheesta muualla

*http://www.rollason-condor.co.uk/
Antaa mennä vaan

on vuonna 1981 ensi-iltansa saanut draamaelokuva, jonka ohjasi Shōhei Imamura. Elokuva esitettiin muun muassa Cannesin elokuvajuhlilla. Elokuva kuvaa Japanin avautumista länsimaille 1860-luvulla kahden vuosisadan eristyneisyyden jälkeen.

## Näyttelijät

## Lähteet
Hebe-säätiö

**Hebe-säätiö** on suomalainen säätiö, joka perustettiin vuonna 1993 tukemaan Suomen Demokraattista Nuorisoliittoa (SDNL), nykyisiä Vasemmistonuoria. Säätiön nimi viittaa antiikin kreikkalaisten nuoruuden jumalattareen.

Säätiö ei saa julkista tukea, vaan sen jakama tuki on peräisin realisoidusta SDNL:n omaisuudesta, joka säätiöitiin, jotta nuoriso ei pääsisi sitä tuhlaamaan ja sille kävisi kuten SKP:n omaisuudelle.

Lokakuussa 2009 Helsingin Sanomat nosti esiin Hebe-säätiön tuen Vasemmistonuorille. Lehden mukaan kyseessä ei ollut säätiön säännöissä sille määritelty tehtävä. Sääntöjen mukaan säätiön tehtävänä on tukea ja edistää nuorisotyötä ja nuorisotoimintaa, johon se on katsonut myös poliittisen osallistumisen kuuluvan.

Vuonna 2010 Patentti- ja rekisterihallitus (PRH) antoi Hebe-säätiölle huomautuksen koskien säätiön jakamaa yleisavustusta Vasemmistonuorille. PRH:n mukaan avustuksia ei pidä jakaa yleisavustuksina, vaan osoittaa myös avustuksen käyttötarkoituksen.

## Katso myös
* Suomen vaalirahoituskohu

## Lähteet
Ohjausmerkki

**Ohjaus-** eli **kontrollimerkki** (myös *ohjaus-* tai *kontrollikoodi*) on tietokonemerkistöön kuuluva tekninen merkki, jonka tarkoitus on käynnistää jokin laitteistoa tai tiedon käsittelyä ohjaava toimi. Ohjausmerkillä ei yleensä ole näkyvää esitysmuotoa, mutta esimerkiksi rivinvaihdon tai vaakasuuntaisen sarkauksen tuottava tulostumaton merkki voi erottua tyhjänä tilana tavallisten kirjoitusmerkkien lomassa. Myös välilyöntiä voidaan toisinaan pitää ohjausmerkkinä.

ASCII-perusmerkistöön sisältyy lukuisia ohjausmerkkejä, jotka ovat suoraan periytyneet Unicode-merkistönkin ensimmäiseen lohkoon, ja lisää ohjausmerkkejä on Latin 1 -täydennyslohkossa. Osa ohjausmerkeistä juontaa juurensa jo 1870-luvulla kaukokirjoittimia varten kehitetystä Baudot-koodista.

## Lähteet
Lentävä kalakukko (kappale)

**Lentävä kalakukko** on Toivo Kärjen säveltämä ja Reino Helismaan sanoittama kupletti, jonka levytti ensi kertaa Esa Pakarinen joulukuussa 1951. Kappale on Pakarisen ensimmäisiä levytyksiä ja tunnetuimpia kappaleita. Kappaleeseen liittyen tehtiin vuonna 1953 samanniminen elokuva *[[Lentävä kalakukko]]*, jonka käsikirjoitti Reino Helismaa ja ohjasi Ville Salminen.

Esa Pakarinen levytti **Lentävän kalakukon** myöhemmin peräti viisi kertaa vuosina 1961, 1966, 1970, 1972 ja 1988. Verjnuarmu-yhtye teki vuonna 2012 kappaleesta heavy metal -version samoilla Helismaan sanoilla. Bat & Ryyd -yhtye levytti kappaleesta vuonna 1991 oman muunnoksensa nimellä *Lentävä puliukko*, ja Turmion Kätilöt -yhtye versioi kappaleen vuonna 2009 nimellä *Lentävä Kalpan ukko*.

Levyn kääntöpuolella on toinen samalla kerralla taltioitu Pakarisen esittämä, Kärjen säveltämä ja Helismaan sanoittama kappale **Lännen lokarin veli**, jonka pohjalta valmistui keväällä 1952 samanniminen elokuva . Kummankin kappaleen levyetiketteihin painettiin teksti ”samannimisestä elokuvasta”, vaikka kummankaan elokuvan käsikirjoitusta ei ollut joulukuussa 1951 vielä tehty eikä kuvauksia aloitettu.

## Katso myös
*Kalakukko
*Lellelle

## Lähteet
In War and Pieces

**In War and Pieces** on saksalaisen thrash metal-yhtye Sodomin kolmastoista albumi, joka julkaistiin Saksassa 19. marraskuuta 2010 ja Euroopassa 22. marraskuuta. Albumin julkaisi Steamhammer. 

## Kappaleet
#
#
#
#
#
#
#
#
#
#
#
#

## Kokoonpano
* Tom Angelripper – basso, laulu
* Bernemann – kitarat
* Bobby Schottkowski – rummut

### Tuotanto
* Waldemar Sorychta – tuottaja
* Eliran Kantor – grafiikka

## Arvostelut
* Allmusic: 

## Lähteet

## Aiheesta muualla
* 
*
Boonoonoonoos

**Boonoonoonoos** on Boney M. -yhtyeen syyskuussa 1981 julkaistu viides studioalbumi.  
Albumin tunnetuimpia kappaleita ovat singlejulkaisut ”We Kill the World (Don't Kill the World)” ja ”Malaika”. Lontoon filharmoninen orkesteri soittaa kappaleessa ”Ride to Agadir”.

Levyn ilmestymisen aikoihin suurin diskobuumi alkoi olla ohitse, ja *Boonoonoonoos* menestyi selvästi heikommin kuin yhtyeen aiemmat pitkäsoitot. Se ei muun muassa noussut Britanniassa listalle, vaikka yhtyeen kolme edellistä albumia, mukaan lukien kokoelma *[[The Magic of Boney M. – 20 Golden Hits]]* (1980), olivat olleet siellä listaykkösiä.

Länsi-Saksassa, Britanniassa ja Ranskassa albumi julkaistiin yksivinyylisen version lisäksi kaksivinyylisenä versiona.

## Kappaleet

**A-puoli**
#
# 
#
#
#
#
**B-puoli**
#
#
# 
#
#
#
#

## Kokoonpano

*Liz Mitchell – laulu kappaleissa 2, 5, 6, 9, 10, 12 ja 13, taustalaulu 
*Marcia Barrett – laulu kappaleissa 7 ja 11, taustalaulu 
*Frank Farian – laulu kappaleissa 4 ja 11, taustalaulu 
*Bobby Farrell – rap kappaleessa 2, puhuttu intro kappaleessa 7
*Cathy Bartney (La Mama) – taustalaulu kappaleissa 3, 7 ja 9
*Madeleine Davis (La Mama) – taustalaulu kappaleissa 3, 7 ja 9 
*Patricia Shockley (La Mama) – taustalaulu kappaleissa 3, 7 ja 9
*Brian Paul – laulu ja taustalaulu kappaleessa 7
*Brian Sletten – taustalaulu kappaleessa 7 
*Dave King – bassokitara
*Günther Gebauer – bassokitara
*Helmut Rulofs – kitara 
*Johan Daansen – kitara
*Mats Björklund – kitara 
*Curt Cress – rummut
*Keith Forsey – rummut 
*Harry Baierl – kosketinsoittimet 
*Kristian Schultze – kosketinsoittimet 
*Max Greger Jr. – kosketinsoittimet 
*Dino Solera – saksofoni kappaleissa 5 ja 6 
*Tom Scott – saksofoni kappaleissa 1 ja 11
*Lontoon filharmoninen orkesteri soittaa kappaleessa 4 

## Lähteet
Ari (jalkapalloilija)

**Ariclenes da Silva Ferreira**, pelaajanimeltään **Ari**, (s. 11. joulukuuta 1985 Fortaleza, Brasilia) on brasilialainen jalkapalloilija. Hän on pelipaikaltaan hyökkääjä.

## Seurajoukkueura
Ari siirtyi kotimaastaan Eurooppaan ja Ruotsiin vuonna 2005. Hän teki sopimuksen maan pääsarjassa Allsvenskanissa pelanneen Kalmarin kanssa. Kaudella 2006 hän oli sarjan paras maalintekijä 15 osumallaan.

Kesällä 2007 Ari siirtyi alankomaalaisseura AZ Alkmaariin 5 miljoonan euron siirtokorvauksella. Kolmen pelaamansa kauden aikana hän ei kuitenkaan onnistunut vakiinnuttamaan pelipaikkaansa joukkueen avauskokoonpanossa.

Tammikuussa 2010 hän teki sopimuksen venäläisseura Spartak Moskovan kanssa, joka maksoi hänestä 3 miljoonan euron siirtokorvauksen.

## Aiheesta muualla

* Arin tilastot Voetbal International -sivustolla
Humoreski

**Humoreski** (, ) on vapaamuotoinen ja lyhyt sävellys, jossa on yllättäviä ja oikullisia - humoristisia - piirteitä.

Ensimmäisenä humoreskina pidetään Robert Schumannin pianoteosta *Humoreske* (1839). Muita tunnettuja humoreskeja ovat esimerkiksi Antonín Dvořákin pianohumoreskit sekä Jean Sibeliuksen kuusi humoreskia viululle ja orkesterille.

## Lähteet
Velipekka Nummikoski

**Velipekka Nummikoski** (s. 10. helmikuuta 1962) on ollut Raha-automaattiyhdistyksen toimitusjohtaja. Hän aloitti tehtävässä huhtikuussa 2012 edeltäjänsä Sinikka Mönkäreen jäätyä eläkkeelle. Nummikosken taival toimitusjohtajana päättyi vuoden 2016 lopussa, kun Raha-automaattiyhdistys yhdistettiin Veikkauksen ja Fintoton kanssa uudeksi rahapeliyritykseksi nimeltään Veikkaus Oy.   

Ennen siirtymistään RAY:hyn Nummikoski toimi kesäkuusta 2011 pääministeri Jyrki Kataisen valtiosihteerinä. Hän oli Kataisen valtiosihteeri myös tämän valtiovarainministeriaikana vuosina 2007–2011. Nummikoski valmistui Turun yliopistosta vuonna 1987 valtiotieteen maisteriksi pääaineenaan sosiaalipolitiikka. Puoluetaustaltaan hän on kokoomuslainen.

Nummikoski on työskennellyt urallaan myös muun muassa Elisa Oyj:n ja Oy Radiolinja Ab:n viestintäjohtajana vuosina 2000–2007, kokoomuksen eduskuntaryhmän tiedotussihteerinä ja pääsihteerinä sekä monen ministerin erityisavustajana. Vuosina 1990–1994 hän avusti Ilkka Kanervaa tämän toimiessa ministerinä valtioneuvoston kansliassa, liikenneministerinä ja työministerinä, vuosina 1994–1995 Olli-Pekka Heinosta tämän toimiessa opetusministerinä ja vuosina 1997 sekä 1999–2000 Sauli Niinistöä tämän toimiessa valtiovarainministerinä. 

Nummikosken luottamustehtäviin ovat kuuluneet muun muassa Kansaneläkelaitoksen hallituksen puheenjohtajuus, jossa tehtävässä hän toimi vuosina 2008–2012, ja Yleisradion hallituksen jäsenyys.

## Lähteet
Novelty

**Novelty** tai **novelty song** on popkappale, joka on tehty tai esitetty siten, että se poikkeaa kaikesta siihenastisesta populaarimusiikista. Novelty-kappaleet ovat yleensä koomisia. Kappaleesta voi myös tulla novelty, mikäli se esitetään uudella tavalla irrallaan sen alkuperäisestä kontekstista. Kummassakin tapauksessa novelty-kappaleen suosio perustuu sen uutuusarvoon, poikkeavuuteen siihenastisesta musiikista. Sen vuoksi kaikki novelty-hitit ovat uniikkeja, toista samantyylistä kappaletta ei voida enää kutsua noveltyksi.

Novelty-hitit voivat kuitenkin myös muuttaa ihmisten musiikkitottumuksia ja jotkut levyteollisuuden silmissä noveltyiksi kategorisoidut kappaleet ovat voineet olla uusien viihdemusiikin lajityyppien edelläkävijöitä. Eräs esimerkki Novelty-hitistä on vuonna 1966 Yhdysvaltojen listakärkeen noussut Jerry Samuelsin tekemä ja nimellä "Napoleon XIV" esittämä *[[They're Coming To Take Me Away, Ha-Haaa]]*.

## Lähteet

## Aiheesta muualla
Nummikoski (täsmennyssivu)

**Nummikoski** tarkoittaa seuraavia:

* Nummikoski, kylä Kauhajoella
* Velipekka Nummikoski, valtiosihteeri
Richard Long

**Richard Long** (s. 2. kesäkuuta 1945) on englantilainen käsitetaiteilija ja maataiteen keskeisimpiä edustajia. Long käyttää usein geometrisia perusmuotoja, kuten maagisia ympyröitä, spiraaleja, viivoja tai viivastoja.

Long käyttää teoksissaan arkkityyppisiä abstrakteja muotoja: viivaa, ympyrää ja spiraalia. Ne ovat jo vuosituhansia olleet ihmisten käyttämiä merkkejä, mutta niiden merkitys vaihtelee eri puolilla maailmaa. Tämä monimerkityksellisyys on yksi Longin taiteen kiehtovuuden syy. Long piirtää peruskuvioita usein myös maisemaan esimerkiksi kävelemällä tai keräämällä kiviä janaksi.  Käveleminen onkin Longille keskeistä – sekä metaforisina vaelluksina että muina karttaan liittyvinä teoksina. Long toteutti ensimmäisen viivakävelyn *A Line Made by Walking*  vuonna 1967, minkä jälkeen hän on työskennellyt luonnossa systemaattisesti. Long matkustaa usein harvaanasutuilla seuduilla ja tekee luontoon teoksia kävelemällä ja veistoksia paikalla olevista materiaaleista. Näistä saamiaan kokemuksia hän välittää katsojille valokuvin ja tekstein.

Long on ainoa taiteilija, joka on ollut Turner Prize -ehdokkaana neljä kertaa. Hän kieltäytyi palkinnosta vuonna 1984 ja vastaanotti sen vuonna 1989 *White Water Line* -teoksestaan. Hän oli ehdolla myös vuosina 1987 ja 1988.

Porin taidemuseossa oli Richard Longin näyttely vuodenvaihteessa 1986–1987.

## Lähteet

## Aiheesta muualla

*Richard Longin verkkosivut
Ten Thousand Lightyears

**Ten Thousand Lightyears** on saksalaisen Boney M. -yhtyeen toukokuussa 1984 julkaistu seitsemäs studioalbumi. Se oli samalla ensimmäinen, jolla oli mukana Bobby Farrellin korvannut uusi miesjäsen Reggie Tsiboe. Albumi oli myös yhtyeen ensimmäinen, joka julkaistiin CD:nä.

Albumi oli tarkoitus julkaista jo syksyllä 1983 samoihin aikoihin ”Jambo Hakuna-Matata” -singlen kanssa, mutta sen heikko menestys siirsi julkaisun vuoden 1984 toukokuulle. Teemallisesti uuden albumin oli tarkoitus jatkaa edellislevy *[[Boonoonoonoos]]in* linjoilla, mutta tuottaja Frank Farian muokkasi levyn A-puolen uudelleen avaruusteemaiseksi. Siten albumi myös nimettiin *Ten Thousand Lightyearsiksi*. 

*Ten Thousand Lightyears* ilmestyi toukokuussa 1984 yhtyeen esiintyessä samanaikaisesti ZDF-televisiokanavan ohjelmassa. Albumia promotoivaksi singleksi valittiin ”Somewhere in the World”, mutta siitä muodostui Boney M:n neljäs single, joka ei yltänyt Länsi-Saksan top 40:een. Itse albumi pääsi kuitenkin sijalle 23. Sen sijaan ulkomailla *Ten Thousand Lightyears* ei saavuttanut menestystä, minkä vuoksi toiseksi singleksi kaavailtu ”Living Like a Moviestar” jätettiin julkaisematta.

## Kappaleet
**A-puoli**
#
#
#
#
#
#
**B-puoli**
#
#
#
#
#
#
#

## Kokoonpano
*Liz Mitchell – laulu, taustalaulu 
*Frank Farian – taustalaulu, rap kappaleessa ”Dizzy”
*Reggie Tsiboe – laulu kappaleissa ”Wild Planet” ja ”Barbarella Fortuneteller”, taustalaulu
*Marcia Barrett – laulu kappaleessa ”Wild Planet”, taustalaulu 
*La Mama (Madeleine Davis, Patricia Shockley, Judy Cheeks) – taustalaulu kappaleissa ”Future World”, ”I Feel Good”, ”Barbarella Fortuneteller” ja ”The Alibama” 
*Amy Goff – taustalaulu kappaleissa ”10 000 Lightyears” ja ”Dizzy” 
*Elaine Goff – taustalaulu kappaleissa ”10 000 Lightyears” ja ”Dizzy”
*Bill Swisher – kertoja kappaleessa ”Wild Planet”
*Sandy Davis – laulu kappaleissa ”Dizzy” ja ”The Alibama” 
*Mrs. Hanson and Children – lisälaulu kappaleessa ”Exodus”
*Max Greger – kosketinsoittimet 
*Curt Cress – rummut 
*Johan Daansen – kitara 
*Mats Björklund – kitara 
*Pit Löw – kosketinsoittimet
*Christian Schneider – saksofoni
*Kristian Schultze – kosketinsoittimet 
*Dino Solera – saksofoni
*Munich String Orchestra 
*Lontoon filharmoninen orkesteri

## Lähteet
Madawaska Valley

**Madawaska Valley** on kunta Renfrew aluekunnassa Ontariossa, Kanadassa.
Kunnan asukasluku vuoden 2006 väestönlaskennassa oli 4&nbsp;381. Madawaska Valleyn kolme asutuskeskusta ovat Barry's Bay, Combermere ja Wilno. Pinta-alaltaan kunta on 670,11 km².

## Lähteet

## Aiheesta muualla
* Madawaska Valleyn kotisivut
Keskusta-vasemmisto

**Keskusta-vasemmisto** viittaa niihin poliittisiin ideologioihin, jotka sijoittuvat poliittisen kentän vasemmisto–oikeisto-ulottuvuudella keskustan ja vasemmiston väliselle alueelle. Käsitteellä ei ole yksiselitteistä määritelmää ja sen, mitkä ideologiat luetaan keskusta-vasemmistoon voidaan ajatella myös määrittyvän suhteessa muun ympäröivän yhteiskunnan poliittisten näkemysten mukaan. Yleensä keskusta-vasemmistolaisina aatesuuntina pidetään etenkin sosiaalidemokratiaa, sosiaaliliberalismia ja vihreää liikettä. Myös ainakin osa uskonnollisesta vasemmistosta voidaan lukea keskusta-vasemmistoon.

## Lähteet
Chenla

**Chenla** (kiinaksi) tai **Kambuja** tai **Kambudža** (khmeriksi) oli khmerien ensimmäinen kuningaskunta nykyisen Kambodžan ja Thaimaan kaakkoisosien alueilla. Chenla syntyi 400-luvulla, itsenäistyi 500-luvulla ja alkoi hajota pienempiin kuningaskuntiin 700-luvulta alkaen. 

Chenla mainitaan ensimmäisen kerran kiinalaisissa kronikoissa, joiden mukaan Chenlan kuninkaat olivat 400-luvulla Funanin kuningaskunnan vasalleja. Chenla itsenäistyi Funanista 500-luvun puolivälin tienoilla. 600-luvun puoliväliin mennessä oli Chenla valloittanut koko Funanin kuningaskunnan. Funanin valloituksen myötä Chenlaan tuli myös intialaistunut kulttuuri, uskonnot ja keinokastelutaito.

600-luvulla Chenlalla oli hyvät suhteet Champan kuningaskuntaan. Kuningas Ishanavarman (hallitsi 616–635)  tytär avioitui cham-prinssin kanssa ja heidän poikansa hallitsi Champaa 653–683. Champalla oli suuri vaikutus Chenlan arkkitehtuuriin.

Chenlan yhtenäisen kuningaskunnan viimeiseksi kuninkaaksi jäi Jayavarman I (hallitsi 657-681). Hänen kuoltuaan Chenla jakautui kahteen osaan, joille kiinalaiset kronikoitsijat antoivat nimet Maa-Chenla ja Vesi-Chenla. Maa-Chenla sijaitsi Laosin nykyisen Champasak-provinssin alueella ja Vesi-Chenla puolestaan käsitti suurin piirtein entisen Funanin alueen (nyk.  Kambodža). 715 Chenla alkoi jakaantua useiksi pieniksi kuningaskunniksi, joista merkittävin oli Shambpupura.

Vesi-Chenla joutui Jaavan, Sumatran ja Malakan niemimaan merirosvojen hyökkäysten kohteeksi 700-luvun lopulla. Noin 790 Sailendra valloitti Vesi-Chenlan ja hallitsi sitä 12 vuotta, kunnes Jayavarman II vapautti Vesi-Chenlan Sailendran vallasta 802 ja perusti Chenlan kuningaskunnan raunioille Khmerien valtakunnan.

## Lähteet
*

### Viitteet
Kambuja

**Kambuja** on khmerinkielinen sana, joka voi viitata johonkin seuraavista:

* Chenla, khmerien ensimmäinen kuningaskunta
* Kambodža, khmerien nykyinen valtio
* Khmerien valtakunta, khmerien suurin valtakunta
* Khmerit, etninen ryhmä Kambodžassa
Manttaalikunta

**Manttaalikunta** on itsehallintoyhteisö, jonka muodostavat kunkin kunnan manttaaliin pannun maan omistajat ja haltijat. Aikoinaan manttaalikunnilla oli keskeinen asema maalaispitäjien kunnalliselämässä. Näin sääti vielä vuoden 1865 asetus kunnallishallituksesta maalla (4/1865, 11 §). Vuoden 1898 maalaiskuntain kunnallishallintoasetus (21/1898, 11 §) määräsi, että manttaalikunnan asiat käsitellään manttaalikokouksessa. Kokouksessa saatiin käsitellä vain manttaaliin pantua maata ja laitoksia koskevia asioita. Manttaalikokouksen määrättävissä olevia rahastoja nimitettiin manttaalimiesten rahastoiksi. Manttaalikokouksessa voitiin myös päättää, että manttaalikunnalle kerättiin veroa, manttaalikunnan veroa. Kokouksessa käytetty äänioikeus riippui jäsenen manttaalin suuruudesta. Aiemmin manttaalikunnan hoidettaviksi kuuluivat yleiset rasitukset kuten yleisten teiden teko ja kunnossapito, kyytitoimi, käräjähuoneiston kunnossapito ja vankeinkuljetus.

Manttaalikunnille kuuluneet yleiset rasitukset siirtyivät 1910- ja 1920-luvuilla suurimmaksi osaksi valtion hoidettaviksi. Vuonna 1917 tapahtuneen kunnallisen äänioikeusuudistuksen ja valtuustojen pakolliseksi tulon jälkeen manttaalikunnan merkitys supistui lähinnä muodolliseksi.

## Katso myös

* Manttaali

## Lähteet

## Kirjallisuutta
* Y. W. Puhakka: *Manttaalikunta ja sen toiminta,* Maataloustuottajain keskusliitto 1939. Uusi täydennetty painos vuosina 1945, 1953, 1958, 1976.
Sardiiniöljy

**Sardiiniöljy** on sillin sukuisista kaloista, sardiineista, puristamalla tai uuttamalla erotettu rasvaöljy, joka kuuluu kuivuviin öljyihin. Se on toisaalta myös kalaöljy. Sardiiniöljyä käytetään raaka-aineena valmistettaessa maaliöljyjä, lahonsuoja-aineita, nahankäsittelyaineita, pinta-aktiivisia aineita ja margariinia. Sardiiniöljyssä on 3 prosenttia steariinihappoa, 5 prosenttia myristiinihappoa, 14 prosenttia palmitiinihappoa ja loppuosa on glyserolin estereinä olevia tyydyttymättömiä rasvahappoja.

## Lähteet
Viherpikkuelenia

**Viherpikkuelenia** (*Myiopagis viridicata*) on Keski- ja Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan viherpikkuelenia on noin 14&nbsp;cm. Selästään laji on väritykseltään oliivinvihreä ja siivet ovat harmahtavanruskeammat. Pää on linnulla harmaa ja päässä on valkoinen silmäkulmajuova ja valkeat renkaat silmien ympärillä. Viherpikkuelenian kurkku on harmaa ja rinta sekä vatsa ovat väriltään keltaiset. Ulkonäöltään viherpikkuelenia muistuttaa pikkueleniaa (*Myiopagis gaimardii*), jolla on kuitenkin selkeä siipijuova.

## Levinneisyys ja elinympäristö
Keski-Amerikassa viherpikkuelenian levinneisyysalue ulottuu Meksikosta Panamaan. Laji on muuttomatkoillaan harhautunut kerran Texasiin vuonna 1985. Etelä-Amerikassa lajia tavataan Kolumbiasta Venezuelaan. Ecuadorin länsiosista, Brasiliasta Paraguayn itäosiin, Pohjois-Argentiinaan, ja Perun ja Bolivian itäosiin. Suuresta osasta Amazoniaa laji kuitenkin puuttuu. Linnun elinympäristöä ovat kuivahkot lehtimetsät, metsien reunamaat ja pensaikot. Viherpikkuelenia liikkuu yleensä yksinään eikä liity sekaparviin. Viherpikkuelenian elinympäristöt sijaitsevat yleensä alle 1&nbsp;300 metrin korkeudella merenpinnasta.

## Lähteet